CELEX: 62017CB0079
Language: bg
Date: 2018-09-06 00:00:00
Title: Дело C-79/17: Определение на Съда (осми състав) от 6 септември 2018 г. (преюдициално запитване от Landesverwaltungsgericht Oberösterreich — Австрия) — Производства, образувани по жалби на Gmalieva s.r.o. и др. (Преюдициално запитване — Член 99 от Процедурния правилник на съда — Свободно предоставяне на услуги — Хазартни игри — Монопол върху хазартните игри в държава членка — Национална правна уредба, която забранява експлоатирането на игрални автомати без предварително разрешение от административните органи)

5.11.2018   
            
            
               BG
            
            
               Официален вестник на Европейския съюз
            
            
               C 399/12
            
         
      Определение на Съда (осми състав) от 6 септември 2018 г. (преюдициално запитване от Landesverwaltungsgericht Oberösterreich — Австрия) — Производства, образувани по жалби на Gmalieva s.r.o. и др.
      (Дело C-79/17) (1)
      
      ((Преюдициално запитване - Член 99 от Процедурния правилник на съда - Свободно предоставяне на услуги - Хазартни игри - Монопол върху хазартните игри в държава членка - Национална правна уредба, която забранява експлоатирането на игрални автомати без предварително разрешение от административните органи))
      (2018/C 399/15)
      Език на производството: немски
      
         Запитваща юрисдикция
      
      Landesverwaltungsgericht Oberösterreich
      
         Страни в главното производство
      
      
         Жалбоподатели: Gmalieva s.r.o., Celik KG, PBW GmbH, Antoaneta Claudia Gruber, Play For Me GmbH, Haydar Demir
      
         в присъствието на: Landespolizeidirektion Oberösterreich
      
         Диспозитив
      
      Запитващата юрисдикция следва да установи с оглед на насоките, предоставени от Съда на Европейския съд по-специално в решение от 30 април 2014 г., Pfleger и др. (C-390/12, EU:C:2014:281), дали национален правен режим на монопола върху хазартните игри като разглеждания в главното производство трябва да се квалифицира като съгласуван с оглед на членове 56 и сл. ДФЕС, когато в рамките на национално съдебно производство е установено, че:
      
                  —
               
               
                  пристрастяването към хазарта не представлява обществен проблем, който обосновава намеса от страна на държавата,
               
            
                  —
               
               
                  забранените хазартни игри водят само до административни нарушения, а не до престъпления,
               
            
                  —
               
               
                  годишните държавни приходи от хазартни игри са повече от 500 милиона евро, или 0,4 % от годишния бюджет, и,
               
            
                  —
               
               
                  рекламите от страна на концесионерите имат за цел основно да подбудят към хазарта все още неучаствали в такива игри лица.
               
            
         (1)  ОВ C 178, 6.6.2017 г.